Лъэпкъым зэрызиужьым и нэщэнэ
Бэрбэч ХьэтIутIэ и цIэр зезыхьэ Къэбэрдей-Балъкъэр къэрал университетым адыгэбзэмрэ литературэмкIэ кафедрэ къызэрыщызэIуахрэ илъэс 85-рэ ирокъу мы гъэм. Лъэпкъым зэрызиужьым и нэщэнэщ ар — анэдэлъхубзэмрэ литературэмрэ хуэлажьэ IуэхущIапIэ апхуэдиз илъэс хъуауэ дызэриIэр.
КъБКъУ-м Темыркъан Хьэту и цIэр зезыхьэ и щэнхабзэ центрым сыхьэт 13-м щIидзэнурэ нобэ щызэхэтынущ а махуэшхуэм теухуа гуфIэгъуэ зэхуэс. Гъатхэпэм и 14-м, Адыгэ тхыбзэм и махуэр щыдгъэлъапIэм, ирырагъэхьэлIа а пшыхьым щызэIущIэнущ илъэс зэхуэмыдэхэм адыгэбзэ къудамэм щылэжьахэр, ар къэзыухахэр, студентхэр — кIэщIу жыпIэмэ, анэдэлъхубзэр зи псэм хэлъхэр. Ди бзэм нэхъри зиузэщIыныр зи хъуэпсапIэ защIэщ а зэхуэсым хэтынури, ар къайхъулIэну, абыхэм я зэпыщIэныгъэр нэхъри быдэ хъуну ди гуапэщ.
ДЖАТОКЪУЭ Залинэ.
